stanford-oval/wikipedia huggingface dataset:
קסם של הורים
דמויות > דמויות משניות

מר טרנר – אביו של טימי, או בשמו השני "אבא". עובד בחברת העפרונות "עפרונקסוס" בניהולו של אד לדלי. שכנו של מר דינקלברג, אותו הוא מתעב ומשוכנע שהוא מרושע, מפני שבעבר היה עם אשתו אשר היה מאוהב בה מילדות, לפעמים הוא מבין שמר דינקלברג הוא אדם טוב אך מכחיש זאת רבות. טיפש ולרוב צוחק מבדיחות קרש הקשורות אליו. בעל אובססיה לחלב ולליקר. דמותו מלווה בצחוק והוא אינו יודע לחשוב בצורה אחראית ורצינית. אוסף את בובות "ילדי חלקת הירק". שינה את שמו ל"אבא" בעקבות עסקי צייד הרוחות שלו ושל אשתו שהיו כושלים והציבור שנא אותם על כך, שמו האמיתי מעולם לא נחשף בסדרה.
ברנבי טרנר – אמו של טימי, או בשמה השני "אמא". עובדת כמתווכת בתים. טיפשה בדומה לבעלה, אך הוגנת ואחראית הרבה יותר. נוטה להשתטות ולהתבדח, מתלהבת בהגזמה, נמרצת, פעלתנית, בעלת כוונות טובות אך לרוב מסתבכת ואינה מצטיינת בבישול. בילדותה הייתה עם מר דינקלברג. שינתה את שמה ל"אמא" בעקבות עסקי צייד הרוחות שלה ושל בעלה שהיו כושלים והציבור שנא אותם על כך.
קלארק קרמייקל – אביה של קלואי. בדומה לקלואי הוא מציל חיות ואכפת לו הרבה מאחרים. אלרגי לשוקו. טבעוני.
קוני קרמייקל – אשתו של קלארק ואמא של קלואי. בדומה לבעלה ולקלואי גם לה אכפת מחיות עוזרת לזולת. טבעונית.
שלדון דינקלברג – שכן של משפחת טרנר ובעלה של גברת דינקלברג. מר טרנר מתעב את מר דינקלברג כי הוא משוכנע שהוא מרושע, ומאשים אותו בכל דבר רע שקורה לו, תוך כדי צעקה "דינקלברג!". בפועל, מר דינקלברג הוא אדם נדיב ונחמד שעוזר למר טרנר בכל הזדמנות, ואפילו גרם למר טרנר לחשוב שהוא אכן מרושע רק על מנת לגרום לו להרגיש שצדק ובכך לשמח אותו.
צ'ט שם כסף – כתב חדשות שמחפש סקופים מעניינים. בערוצי דיסני/זום/ג'וניור הוא נקרא "ציט מתערב איתכם".
הסנטר האדום – דמות מחוברת קומיקס. גיבור על בעל סנטר ענק שלבוש בחליפה בצבע אדום. טימי שימש כעוזרו בפרקים בהם הופיע. הופיע גם בפרק "המשאלה הסודית של טימי" (עונה 8 פרק 122 - 123) בו היה צריך להעיד לטובתו של טימי שהוא לא ילד הסנדקאות הכי גרוע בעולם.
קראש נבולה – דמות מחוברת קומיקס. גיבור על חללי.
טריקסי טאנג – ילדה מאוד מקובלת ויפה בבית הספר היסודי דימסדייל. מסתובבת תמיד עם ילדים מקובלים ולא מתעניינת בטימי.
גברת קרוקר – אימו של קרוקר. אישה נמוכה שנראית כמו בנה, וחושבת שהוא לא אוהב אותה. באחד הפרקים פוף היה הורה פיה שלה.
טומי טרנר – האח הגדול של טימי בפרק הראשון של עונה 5. ילד בן 18. טימי לא אהב את טומי.
אבא של ויקי וטוטי – מתגורר בדימסדייל עם שתי בנותיו, אשתו והכלב שלו. הוא מפחד מאוד מוויקי שמענה אותו כמו טימי.
ניקי – אימה של ויקי וטוטי. מתגוררת בדימסדייל עם בנותיה בביתה. היא מפחדת מאוד מוויקי שמענה אותה כמו טימי.
מר אד לדלי – מעסיקו של מר טרנר במקום עבודתו "עפרונקסוס", ונראה קצת כמו עיפרון. רצה את ספארקי בפרק 136 של עונה 9 היות שהציל את חייו.
בריטני בריטני – זמרת מפורסמת, פרודיה על הזמרת האמריקאית בריטני ספירס.
דמויות > החברים של טימי

צ'סטר מקבקבט – הוא ילד ממעמד נמוך ואחד מחבריו הטובים של טימי טרנר יחד עם איי ג'יי. כמו טימי ושאר חבריו, צ'סטר נחשב מאוד לא פופולרי. אביו, באקי מקבקבט, הוא שחקן בייסבול כושל ונוהג להסתובב עם שקית נייר על ראשו מהבושה. צ'סטר מתגורר בפארק קרוואנים ליד ביתו של איי ג'יי. צ'סטר הוא מתחת לקו העוני בגלל אי הצלחתו של אביו ולרוב ישן עם עכברים וצד זבובים למאכל.
איי ג'יי – אחד משני החברים הטובים ביותר של טימי יחד עם צ'סטר. איי ג'יי הוא גאון, אבל הוא מתקשה בכישורים חברתיים וכתוצאה מכך הוא נחשב ילד לא פופולרי כמו שני החברים שלו. שם המשפחה שלו לא מוזכר בסדרה. קירח ועובד במעבדות.
מארק צ'אנג – חייזר שוונדה וקוזמו זימנו כאשר רצה טימי לשחק עם חבריו נגד חייזר מזויף. אחד מחבריו של טימי. מארק חי בכוכב הלכת יוגופוטמיה, כוכב הפוך לכדור הארץ בו מה שנחשב טוב אצלנו - כמו דברים מתוקים וחמודים נחשב רעיל אצלם ולהפך - הם מחשיבים זבל כמעדן, ומלכלכים בגדים נקיים וקוראים לכך 'כביסה'. מארק מאוהב בוויקי מכיוון שהיא מרושעת ומגעילה. הופיע גם בפרק "המשאלה הסודית של טימי" (עונה 8 פרק 122 - 123) בו היה צריך להעיד לטובתו של טימי שהוא לא ילד הסנדקאות הכי גרוע בעולם.
אלמר – ילד חנון עם חצ'קון גדול בשם בוב בצד של פניו, שמדבר אליו על השליטה בעולם. הוא תלמיד בבית הספר היסודי דימסדייל, ומשתתף בכיתה של מר קרוקר. הוא אחד מחברי "הגיבוי" של טימי.
סאנג'י – ילד ממוצא הודי בעל משקפיים. במהלך הסדרה קולו נשמע כאילו הוא פותח קופסת אוכל לחתולים, מה שגורם להרבה חתולים להגיע אליו. אביו החורג הוא מפקד המשטרה ולכן הוא גר בבסיס צבאי. מאוהב בטימי. ובפרק 2 של עונה 5 היה לו אח גדול (אחיו הגדול של סנג'אי לא ממוצא הודי), והוא אחד מחברי "הגיבוי" של טימי.
טוטי – אחותה הצעירה של ויקי. יש לה אהבה אובססיבית על טימי ומנסה לנשק אותו בכל הזדמנות. בדרך כלל נראה שהיא מפריעה לטימי במהלך אחת ההרפתקאות שלו, אם כי היא גם נלחמה בשבילו כאשר אף אחד אחר לא. בכל פעם שרואים אותה על המסך, היא מראה אהבה לטימי ורצון להתחתן איתו, אף על פי ששניהם רק בני עשר. בסרטים, טוטי וטימי גדלו והפכו לזוג. אחותה הקטנה של ויקי.
ג'ימי ניוטרון (אורח) – דמות אורחת מסדרה אחרת בשם "ג'ימי ניוטרון". באותו גיל של טימי. מכונה גם בתור "הילד החכם של רטרוביל". יש לו כלב רובוטי בשם גודארד שבא לעזרתו בשעות צרה. הוא נפגש עם טימי בפרקים המיוחדים של The Jimmy Timmy Power Hour. בפרק "חברים" השניים החליטו להמציא נבל בשם "הרשע שלא קוראים לו שירלי", שכן לבסוף הביסו אותו והתיידדו איתו.
קווין קרוקר – חבר של טימי וקלואי. למרות שהוא אחיינו של מר קרוקר, הוא די חברתי לטימי ויתר התלמידים. חלק מחבריו חושבים שהוא אויב רק מפני שהוא בן משפחת קרוקר או אובססיבי לפיות.
דמויות > הפיות

יורגן וואן סטרנגל – הפיה החזקה ביותר שקיימת בעולם הפיות ומנהיגן. כמו כן, גם הוא אחראי לאכיפת החוקים והוא זה שבנה את עולם הפיות. נישא לפיית השיניים כשהציע לה את השיניים של טימי. יורגן גבוה, שרירי ושזוף, לבוש בבגדים ירוקים צבאיים והוא אחד הפיות היחידות ללא כנפיים, כי הוא מאמין שהן "נשיות" מדי. תחפושת החיה שלו היא קרנף או שבלול, ותחפושת הצמח שלו היא קקטוס בעציצים עם צורה אנושית קלה. הוא נהנה מלענות את בינקי, חברו הטוב. בעבר היה חנון בעל אלרגיות אך שינה את זה על מנת לקבל ביטחון עצמי.
פיית השיניים – פיה גבוהה לעומת רוב הפיות. הפיה האחראית על משאלות הקשורות לשיניים. בת זוגו של יורגן וואן סטרנגל, והיא האדם היחיד שהוא נחמד אליה.
קופידון – פיית האהבה. בעל חיתול. באחד הפרקים היה מנחה תחרות מציאת מאכלים שמתבררים כמצרכים למנה שהוא רצה להכין. בילדותו קוזמו עזר לו עם הפזילה בעיניו ולכוון חצים טוב. קופידון כנראה חלק מקהילת הלהט"ב, שכן באותו פרק נפרד מבן זוגו, ווילי הרטוב.
חואנדיסימו – פיה סקסית מאוד שמאוהבת בוונדה מילדות. חואנדיסימו מנסה במשך מאוד אלפי שנים לגרום לוונדה להיפרד מקוזמו על מנת שיוכל להיות איתה. אוהב להשוויץ בגוף שלו ומעלים את חולצתו בכל הזדמנות. בעונות הראשונות צוין כי היה בן זוגה של וונדה בתיכון, אך בהמשך טענות אילו הופרכו. הורה הסנדקאות של רמי בוקספלנטי. במהלך הסדרה, מלבד היותו כהורה פיות, עבד בעבודות נוספות (ביניהן שומר החוקים).
ווילי הרטוב – הקוף של המנהל בית הספר לפיות בו קוזמו למד. היה בן זוגו של קופידון. הופיע בפרק אחד בעונה 9.
בינקי אבדואל – "חבר" טוב של יורגן, ופעם אחת הייתה לו תוכנית משלו. הוא מאוד מועד לתאונות. למרות היותו חבר טוב של יורגן, יורגן כמעט תמיד מכה אותו ומשפיל אותו כי הוא מוצא שמחה בזה, אם כי בינקי אף פעם לא באמת מתלונן על ההתעללות המתמדת שהוא חווה בזמן שיורגן בסביבה. נראה שהוא לא מעריך את "האכפתיות" שיורגן מראה לו. בינקי שקט הרבה זמן, מראה סימנים של הערכה עצמית נמוכה, ומתנהג כמו ילד. מלבד לזה שיורגן מציק לו, אין לו הרבה אישיות.
מאמא קוזמה – אמא של קוזמו ושנוזמו המגוננת מידי על בנה. סבתא של פוף. אשתו של פאפה קוזמה, אוהבת את בנהאך שונאת את וונדה. היא ניסתה וביצעה תוכניות לגרום להם להיפרד אבל תמיד נכשלת בגלל אהבתם הגוברת על כל מכשול. לפי עונה 4, קוזמו הפך את פאפא קוזמו לזבוב בטעות, ובכך גרם להיעלמותו.
ביג דדי – בוס המאפיה מן עולם הפיות. אביהן של וונדה ובלונדה וסבא של פוף. אף על פי שהוא נראה מאיים, לביג דדי יש צד רך, במיוחד עבור וונדה. יש לו נטייה לגרום לאנשים המתנגדים לו "להיעלם". יש לו כרית בשם "מר סוסי" שהוא הכרית הכי נוחה בעולם. שונא את קוזמו בדומה לשנאתה של מאמא קוזמה כלפי וונדה. מהיחידים שיורגן מפחד מהם. אשתו לא הוזכרה מעולם, וכנראה שהשניים גרושים.
בלונדה (ויאנה) פריוונקי – אחותה התאומה "הזהה אך היפה יותר" של וונדה, שלדברי וונדה, בחרה בחיים הקלים של הפיכה לשחקנית. בלונדה כוכבת באופרת סבון שנקראת "כל שרירי שלי", שהיא גם התוכנית האהובה על יורגן. דודתה של פוף וגיסתו של קוזמו.
שנוזמו – אחיו הגדול של קוזמו. משקר לאחיו שהוא מרגל על מנת לנצל אותו, אך ברגע שהוא מגלה כי פגע ברגשותיו הוא מתחרט ומנסה שוב להתנהג כמו מרגל רק הפעם יחד איתו.
פאפא קוזמה – בעלה של מאמא קוזמה, שנעלם לאחר שנהפך בטעות לזבוב על ידי קוזמו התינוק.
מועצת עולם הפיות – המועצה האחראית לכל מי שעבר על החוקים, ובעוד שלא ידוע האם הם בעצמם פיות, הם אחראים לכל המתרחש. תמיד לבושים בחלוקים גדולים ומעולם לא ראו את פניהם.
סרטים

ב-9 ביולי 2011 שודר הסרט "קסם של הורים – הסרט: טימי טרנר, תתבגר!" בערוץ ניקלודיאון האמריקאי. הסרט הופק במסגרת ציון עשור לשידור הפרק הראשון של הסדרה. בניגוד לסרטי הסדרה הקודמים, הסרט היה שילוב של אנימציית CGI ושל לייב אקשן. מספר הצופים בשידור המקורי של הסרט עמד על 5.8 מיליון, והסרט זכה להצלחה רבה.
עלילת הסרט מתרחשת גם היא בדימסדייל. הגיבורים הראשיים של הסרט הם טימי טרנר (דרייק בל), הגיבור המקורי של הסדרה, וסנדקי הפיות שלו קוזמו, וונדה ופוף. בסרט, טימי בן 23, וזאת בניגוד לסדרה המקורית בה הוא בן 10. בסרט, טימי עדיין לומד בכיתה ה' למרות גילו, ומורו הוא דנזל קרוקר כמו בסדרה המקורית, והוא שהשאיר אותו 13 שנים באותה כיתה. במהלך הסרט, טימי פוגש את טוטי (דניאלה מונה), אותה הכיר בילדותו ומתאהב בה ואילו טריקסי אינה מופיעה בסרט.
הסרט "קסם של הורים - הסרט: חג המולד" יצא בדיבוב לעברית ב-26 באוגוסט 2013. בסרט טוטי וטימי עוזרים לסנטה להציל את חג המולד וחווים הרפתקאות.
בקיץ 2014 יצא הסרט השלישי שנקרא "קסם של חופשה" (באנגלית: "Fairly Odd Summer"; בתרגום לעברית: קיץ מוזר למדי). גם לסרט זה הופקה גרסת דיבוב לעברית.
הסרטים מתרחשים בציר זמן חלופי של הסדרה.
ספר החוקים של הפיות

חלק ייחודי החוזר על עצמו בכמה פרקים הוא הופעתו או אזכורו של ספר החוקים של הפיות שחיבר יורגן כדי ששימוש בקסם הפיות יהיה הוגן. כמו כן, נועד הספר לסייע במקרים שבהם קיימת בעיה בעניין הסנדקאות (בעיה שנגרמת לטימי פעמים רבות). לפעמים טימי מביע משאלות לוונדה וקוזמו, אך הן לא מתגשמות כי השרביטים אינם מאפשרים להגשים את המשאלות ההן. חוקים בולטים הם:
איסור על הגשמת משאלות כסף.
איסור על ילד הסנדקאות לגלות לאנשים הקרובים לו על כך שיש לו סנדקי פיות. בנוסף, לסנדקי הפיות עצמם אסור לספר לילדי הסנדקאות שלהם על ילדי סנדקאות אחרים.
איסור על זיוף.
איסור על רמאות.
איסור על ביטול אהבת אמת או על הגשמת משאלות אהבה.
איסור להביע משאלה סודית (לגרום לפיה להגשים משאלה בלא יודעין, לדוגמה במצב שהיא ישנה וחסרת שליטה).
איסור על שינוי לא חוקי בספר החוקים של הפיות.
איסור על משאלות שיניים שלא יעברו דרך פיית השיניים
איסור על לבקש שמישהו יחדל מלהתקיים.
איסור על ניצחון בתחרויות.
איסור על עצירת הזמן.
איסור על לבקש שהיה כל יום חג המולד
אין לבקש חביתה לפני שבעה בבוקר
איסור לפגוע פיזית באדם
מדבבי הסדרה

| דמויות | ג'וניור/זום /דיסני | ניקלודיאון | המקור |
| --- | --- | --- | --- |
| טימי טרנר | דנה אברהם-סמו | שיר כהן | טרה סטרונג |
| קוזמו (יוליוס) קוזמה פריווינקל | ניסו שליו | עדן גמליאל | דראן נוריס |
| וונדה פריווינקל קוזמה | דקלה הדר | ספיר דרמון | סוזן בלאקיסל |
| פוף  (פרי) פריווינקל קוזמה | _ | אורלי קטן | טרה סטרונג |
| פופ | _ | אלדד פריבס | אריק באוזה |
| ספארקי | _ | אלי לולאי | מאדי טיילור |
| קלואי קרמייקל | _ | דורית טל שלו | קארי וולגרן |
| קלארק קרמייקל | _ | סער בדישי | דראן נוריס |
| קוני קרמייקל | _ | מייה קדוש | סוזן בלאקיסל |
| צ'סטר מקבטבט | לורן סביר | עדן גמליאל | ג'ייסון מרסדן |
| איי-ג'יי | הדר שחף-מעיין | עדן גמליאל/מייה קדוש/ ספיר דרמון | גארי לירוי גריי |
| מארק צ'אנג | גילן שחף | ערן מור | רוב פולסן |
| מר טרנר | אמנון וולף | אלדד פריבס | דראן נוריס |
| גברת טרנר | הדר שחף-מעיין | דורית טל שלו | סוזן בלאקיסל |
| שלדון דינקלברג | גדי לוי | אלי לולאי/סער בדישי | קרלוס אלזרקי |
| דנזל קרוקר | גדי לוי | ערן מור | קרלוס אלזרקי |
| אנטי-קוזמו | ניסו שליו | עדן גמליאל | דראן נוריס |
| אנטי-וונדה | דקלה הדר | ספיר דרמון | סוזן בלאקיסל |
| חואנדיסימו | מתי אטלס | ערן מור | קרלוס אלזרקי |
| דארק לייזר | גילן שחף | ערן מור | קווין מייקל ריצ'רדסון |
| ויקי | דורית טל שלו | טליה ברקאי | גריי דליזל |
| טומי טרנר | דנה אברהם-סמו | שיר כהן | טרה סטרונג |
באנסן הוא מפלצת

בפרק "חגיגות בחברות" (הפרק אצל באנסן), התגלה שלקוזמו יש חבר מפלצת בשם באנסן (שניפגשו בכנס). בפרק זה, דנזל קרוקר ואמנדה קילמן (אויבתו של באנסן) החליטו ביחד ליזם מזימה לקוזמו ולבאנסן כי לשניהם יש אובססיה מטריפה.
ניקטונס יוניטי!

ניקטונס יוניטי! (באנגלית: Nicktoons Unite!) הוא משחק פלטפרומה שהופץ בשנת 2005 על ידי THQ. המשחק משולב עם ארבע סדרות שהיו בניקטונס: בובספוג מכנסמרובע, ג'ימי ניוטרון, דני פנטום וקסם של הורים. המשחק הופק על ידי מארה צ'אפה, טרבור גימון וצוות ניקלודיאון.
הערות שוליים

↑  ידיעות אחרונות יום שישי ספטמבר 06, 2002, מדור ערוצים, עמוד 3: ערוץ הילדים - 16.45; הורים גנובים, מצויר, פרק 1)
↑  Kids rule!: Nickelodeon and consumer citizenship הוצאת Duke University Press, שנת 2007, עמ' 32-3
↑  Amid Amidi, Butch Hartman's Video About Leaving Nick Shows How Creators Can Control Their Brand, Cartoon Brew, ‏2018-02-09 (באנגלית אמריקאית)
↑  Peter White, Nickelodeon’s ‘Dora The Explorer’ & ‘The Fairly OddParents’ Get Live-Action Series Remakes On Paramount+, Deadline, ‏2021-02-24 (באנגלית אמריקאית)
↑  Dunn, Jack (2024-05-01). "'Fairly OddParents' Sequel Series Drops First Trailer". Variety (באנגלית אמריקאית). נבדק ב-2024-05-02.
↑  Rice, Lynette (2024-05-01). "Nickelodeon Unveils Trailer For 'Fairly OddParents' Spinoff 'A New Wish' — Update". Deadline (באנגלית אמריקאית). נבדק ב-2024-05-02.
↑  שודר בארץ רק בתרגום, עקב כך ששודר במסגרת הסדרה ״ג׳ימי נייטרון״
| קסם של הורים |
| --- | --- | --- |
| דמויות | טימי טרנר |  |
| סרטים | משאלוגיה (2009) • טימי טרנר, תתבגר! (2011)  • חג המולד (2012) • קסם של חופשה (2014) |  |
| שונות | קסם של הורים (סדרת משחקי מחשב) • בוץ' הארטמן |  |
| --- | --- |
בקרת זהויות :  MusicBrainz: e1c2756b-946c-4a61-8207-caf983e75e63
ערן וולף

אין תמונה חופשית
ערן וולף (נולד ב-24 בינואר 1962, י"ט בשבט ה'תשכ"ב) הוא יזם ואיש עסקים ישראלי המוכר גם בתור מנכ"ל לשעבר ומייסד של חברת "מימון ישיר".
ביוגרפיה

וולף נולד וגדל ברמת גן להוריו זאב ולאה וולף. בתקופת ילדותו, וולף השתתף בתחרויות שחמט, ודורג במקום החמישי בקטגוריית הילדים בישראל.
שירת בחטיבת גולני, ובמהלך השירות קודם לתפקידי סמ"פ בעורב גולני ולמ"פ של יחידת המסלול עורב והחה"נ גולני.
וולף סיים בוגר תואר ראשון בכלכלה מאוניברסיטת תל אביב, ותואר שני במנהל עסקים מאוניברסיטת תל אביב.
לאחר לימודיו, וולף שימש כיועץ ולאחר מכן כשותף בחברת הייעוץ 'יישום אסטרטגיות שיווקיות' וכן כיהן כסמנכ"ל שיווק בחברת הנדלן מבנה גזית, חברת הנדל"ן אשדר וכמנכ"ל חברת רפיד ויז'ן. ב-2003 החל לשמש בתור סמנכ"ל שיווק בביטוח ישיר.
בשנת 2006, ייסד את חברת מימון ישיר ביחד עם מוקי שינדמן ודורון שינדמן, בעלי השליטה בקבוצת צור שמיר. וולף כיהן כמנכ"ל מימון ישיר מהקמתה ועד 2023. בתפקיד זה, הוביל וולף את החברה להנפקה בבורסה לניירות ערך בתל אביב בתקופת משבר הקורונה, וכן היה אחראי להטמעה של פתרונות שונים שהובילו לשינוי בענף האשראי החוץ בנקאי, זאת באמצעות החדרת טכנולוגיות לעולמות הרכב בכדי לקצר את זמני ה-SLA לקבלת ההלוואה. בנוסף, הוביל את כניסת החברה לתחום המשכנתאות.
פעילות ועשייה חברתית

בשנת 2012, וולף הוציא לאור את הספר 'קצרים מהחיים' המאגד סיפורים קצרים אודות אירועים, הרהורים, זיכרונות ואנקדוטות מחייו האישיים.
בין השנים 2018 ל-2023, וולף ליווה ותמך בניצול שואה ערירי שהיה ד"ר לכלכלה ושחמטאי בשם מארק רובינשטיין, אשר עודד את וולף לחזור ולשחק שחמט תחרותי. יחד הם השתתפו באליפות העולם לסניורים שנערכה דאז בבוקרשט. לאחר פטירתו של רובינשטיין ב-2023, וולף יזם תחרות שחמט לזכרו.
החל משנת 2020, וולף משמש כחבר הנהלה בחבר הנאמנים של עמותת 'יד שרה'.
חיים אישיים

וולף נשוי בשנית לאלה וולף, לשעבר מנכ"לית משרד הפרסום \דרורי שלומי ארואטי. השניים מתגוררים בהרצליה ולהם חמישה ילדים.
ספרים

ערן וולף, קצרים מהחיים - הוצאת חממה ספרותית (2012)
הוקרה

וולף נבחר פעמיים ברשימת 50 המנהלים המובילים של עיתון כלכליסט. בשנת 2021 דורג במקום ה-40 ובשנת 2022 דורג במקום ה-17.
הערות שוליים

↑  ערן וולף, באתר 100-2020.webflow.io
↑  תומר הדר, ערן וולף: "ב-2023 יימשך עודף הביקוש בשוק הרכב", באתר כלכליסט, 28 בדצמבר 2022
↑  רועי ויינברגר, ‏מימון ישיר: הריבית והאינפלציה הקפיצו את הרווח אך גם את הסיכון, באתר גלובס, 13 במרץ 2023
↑  נעמי צורף, מנכ"ל מימון ישיר: "ההתנהלות האחראית של הציבור בקורונה הביאה לעלייה במוסר התשלומים", באתר כלכליסט, 30 בדצמבר 2020
↑  103FM - בן כספית ואריה אלדד - משחק שחמט שהציל חיים, באתר 103FM - האזנה לרדיו און ליין
↑  יעל ולצר, אהבה למלך, מלכה וצריח, באתר ynet, 8 במרץ 2020
↑  rgg, מועדון השחמט אטיוד ברמת גן מארח: תחרות שחמט לזכרו של ד”ר מרק רובינשטיין - שתפו - כתבה מעניינת באתר רמת גן NEWS, באתר חדשות רמת גן גבעתיים NEWS, ‏2023-08-22
↑  ערן וולף, קצרים מהחיים: אוסף סיפורים קצרים, חממה ספרותית, 2012. (בiw)
אריק דיין

| --- | --- |

אריק דיין, מרץ 2015
 לידה:  9 בנובמבר 1972 (בן 52) סן פרנסיסקו, קליפורניה, ארצות הברית ארצות הברית
 שם לידה:  Eric T. Melvin
 מדינה:  ארצות הברית 
 תקופת הפעילות:  מ-1991
 מקום לימודים:  תיכון סקויה  תיכון סן-מתיאו 
 בן או בת זוג:  רבקה ג'יי הארט (2004–2018) 
 מספר צאצאים:  2 
 פרופיל ב-IMDb
 
אריק ויליאם דיין (באנגלית: Eric William Dane; נולד ב-9 בנובמבר 1972) הוא שחקן אמריקאי ממוצא יהודי. הוא מוכר בעיקר בזכות תפקידו הטלוויזיוני כמנתח הפלסטי ורופא האף אוזן גרון מארק סלואן בסדרה "האנטומיה של גריי" של רשת ABC. בין השאר, שיחק בסרטים "מארלי ואני", "X-מן 3: המפלט האחרון", "יום האהבה" ו"בורלסק".
ביוגרפיה

נולד בשם אריק ט. מלבין (Eric T. Melvin) בסן פרנסיסקו, קליפורניה שבארצות הברית. אמו ליאה (לבית כהן) היא עקרת בית ממשפחה יהודית-אשכנזית ונוצרית-פינית, ואביו ויליאם מלבין ממשפחה נוצרית. אביו היה לוחם ימי ולאחר זמן מה עזב והפך למעצב פנים ואדריכל. כשאריק היה בן 7 מת אביו הביולוגי מפציעת ירי. דיין גדל כיהודי בשל דתם של אמו ושל אביו החורג, ואף חגג בר מצווה ונימול. לו אח צעיר אחד. דיין היה אתלט בתיכון, אך החליט לפתח קריירה בתחום המשחק לאחר שהשתתף בהופעה של בית הספר שלו בתפקיד ג'ו קלר במחזה "כולם היו בניי".
קריירה

ב-1993 עבר דיין ללוס אנג'לס שם שיחק בתפקידים קטנים בטלוויזיה, בסדרות "הצלצול הגואל", "שנות הקסם", רוזאן", "נשואים פלוס" ועוד כמה אחרים. בשנת 2000 הוא הוחתם על תפקיד חוזר ב-"מעבר גדעון" ושיחק בשתי עונות של "מכושפות". הסרט הראשון המשמעותי שבו שיחק דיין היה "הסל" משנת 1999.
ב-2004 שיחק בדרמת הטלוויזיה של CBS "הלטר סקלטר", אותו חייו של צ'ארלס מנסון. בשנת 2005 הופיע דיין בפרק השמונה עשר בעונה השנייה של "האנטומיה של גריי". בשל התגובות החיוביות, ד"ר מארק סלואן הפך לדמות קבועה בסדרה, עד תחילת העונה התשיעית. שנה לאחר מכן, דיין שיחק את דמותו של המוטאנט ג'יימי מדרוקס בסרט הלייב אקשן "X-מן 3: המפלט האחרון".
בשנת 2006 שיחק בסרט האימה הגרמני "לכודים בלב ים". בשנת 2008 השתתף בסרט "מארלי ואני".
בשנת 2010 שיחק דיין בסרט "בורלסק" לצד כריסטינה אגילרה ושר. באותה שנה שיחק גם בסרט "יום האהבה".
בשנים 2014–2017 שיחק דיין בסדרה "הספינה האחרונה" בתפקיד הראשי, בתור קפטן טום צ'נדלר. לאחר מכן ב-2015 כיכב בסדרה "The Fixer" שארכה פרקים בודדים.
בשנת 2019 החל לגלם את קאל ג'ייקובס בסדרת הדרמה לנוער "אופוריה" ברשת HBO, גרסה אמריקאית לסדרה הישראלית באותו שם שיצרו רון לשם ודפנה לוין.
בשנת 2022 שיחק בסרט "עד שתחפץ האהבה".
חיים אישיים

דיין התחתן עם השחקנית רבקה גייהארט ב-29 באוקטובר 2004 לאחר שישבו במסעדה ונקלעו לשיחה על חתונה, דיין לקח את גייהארט משם במיידיות לחתונה בלאס וגאס. ילדתם הראשונה בילי ביאטריק שנקראה על שם אביו של אריק נולדה ב-3 במרץ 2010. ב-28 בדצמבר 2011 נולדה בתם השנייה, ג'ורג'יה ג'רלדין. דיין מתגורר בבוורלי הילס, לוס אנג'לס, קליפורניה. בתחילת 2018 דיין ואשתו רבקה התגרשו.
פילמוגרפיה

| שנה> סרטים | שם> סרטים | דמות> סרטים | הערות> סרטים |
| --- | --- | --- | --- |
| 1999 | The Basket | טום אמרי |  |
| 2003 | סול גוד | שחקן דרמטי מדי |  |
| 2005 | Feast | הירו |  |
| 2006 | אקס-מן 3: המפלט האחרון | המשוכפל |  |
| 2006 | לכודים בלב-ים | דן |  |
| 2008 | מארלי ואני | סבסטיאן טוני |  |
| 2010 | יום האהבה | שון ג'קסון |  |
| 2010 | בורלסק | מרקוס גרבר |  |
| 2017 | Grey Lady | הבלש ג'יימס דויל |  |
| 2021 | The Ravine | מיטש ביאנצ'י |  |
| 2022 | עד שתחפץ האהבה | הדוכס |  |
| 2022 | American Carnage | אדי |  |
| 2023 | דיקסי הקטנה | המושל ריצ'רד ג'פס |  |
| 2023 | Americana | דילון מקינטוש |  |
| 2023 | ים של סכנה | דרק סטייפס |  |
| 2024 | בחורים רעים: הכל או כלום | ג'יימס מק'גארת' |  |
| 2024 | תנועה מהירה אחת (אנ') | דין מילר |  |
| TBA | Family Secrets |  |  |
טלוויזיה
| 1991 | הצלצול הגואל | טד פוג | פרק אחד |
| 1992 | מחוץ לחוק | ג'ימי | פרק אחד |
| 1993 | שנות הקסם | ברט | פרק אחד |
| 1995 | נשואים פלוס | אוליבר קול | פרק אחד |
| 1995 | מילה של אשה | מאט | סרט טלוויזיה |
| 1996 | Seduced by Madness:The Diane Borchardt Story | ניק | סרט טלוויזיה |
| 1996 | מיטות נשיקה | ג'סטין וולן | פרק אחד |
| 1996 | רוזאן | בלהופ | פרק אחד |
| 2000 | Zoe, Duncan, Jack & Jane | אלק | פרק אחד |
| 2001 | Gideon's Crossing | ד"ר וויאט קופר | 4 פרקים |
| 2001 | Ball & Chain | ג'ק | סרט טלוויזיה |
| 2002 | The American Embassy | רוב גודווין | 3 פרקים |
| 2003–2004 | מכושפות | ג'ייסון דין | 9 פרקים |
| 2004 | לאס וגאס | ליאו ברודר | 2 פרקים |
| 2004 | Helter Skelter | צ'ארלס "טקס" ווטסון | סרט טלוויזיה |
| 2005 | חסינת כאב | ניק פירס | סרט טלוויזיה |
| 2006 | Wedding Wars | בן גרנדי | סרט טלוויזיה |
| 2006–2012, 2021 | האנטומיה של גריי | ד"ר מארק סלואן | דמות ראשית (עונות 3–9); כוכב אורח (עונה 2); תפקיד אורח (עונה 17) |
| 2009–2010 | מרפאה פרטית | ד"ר מארק סלואן | כוכב אורח; 2 פרקים |
| 2014–2018 | הספינה האחרונה | טום צ'נדלר | דמות ראשית |
| 2015 | המתקן | קרטר | מיני-סדרה |
| 2018 | איש משפחה | עצמו | דיבוב; פרק אחד |
| 2019–הווה | אופוריה | קאל ג'ייקובס | דמות ראשית |
| 2020 | Wireless | טי. סי. קירשנר | פרק אחד |
| 2025 | Kabul |  | סדרה גרמנית עתידית של ZDF |
הערות שוליים

↑  yes | עד שתחפץ האהבה, באתר www.yes.co.il
| --- | --- |
בקרת זהויות :  BNE: XX4836348  BnF: cb16982204m (data)  GND: 1062306449  ISNI: 0000 0000 7827 0044  LCCN: no2008042348  MusicBrainz: 8ae852a7-fbfb-41ef-84d7-c585e33b64a5  NKC: xx0173792  NTA: 392450798  SUDOC: 147515629  VIAF: 100935322   WorldCat (עם VIAF): 100935322
רוחות קרות

| --- | --- |

 בימוי:  טיילור שרידן 
 הופק בידי:  Matthew George, בזיל איבניק, פיטר ברג 
 תסריט:  טיילור שרידן 
 עריכה:  גרי רוץ' 
 שחקנים ראשיים:  ג'רמי רנר אריק לאנג ג'יימס ג'ורדן איאן בוהן מתיו דל נגרו יו דילון טנטו קרדינל מרטין סנסמאייר קלסי צ'או אליזבת אולסן גרהאם גרין גיל בירמינגהאם ג'וליה ג'ונס ג'ון ברנטל Blake Robbins 
 מוזיקה:  ניק קייב 
 צילום:  בן ריצ'רדסון 
 מדינה:  ארצות הברית, הממלכה המאוחדת 
 חברת הפקה:  Thunder Road Pictures, Wild Bunch, סרטי וולטאג', Ingenious Media 
 חברה מפיצה:  ורטיגו מדיה, חברת ויינסטין, נטפליקס 
 שיטת הפצה:  וידאו על פי דרישה 
 הקרנת בכורה:  8 בפברואר 2018 
 משך הקרנה:  107 דק' 
 שפת הסרט:  אנגלית 
 סוגה:  סרט מתח, סרט בלשי, סרט פשע, מערבון 
 מקום התרחשות:  שמורת האינדיאנים וינד ריוור 
 הכנסות באתר מוג'ו:   windriver
 דף הסרט ב־IMDb
 
רוחות קרות (באנגלית: Wind River) הוא סרט מתח-פשע אמריקאי משנת 2017, בבימויו של טיילור שרידן, שגם כתב את התסריט. הסרט, המשלב אלמנטים של מערבון מודרני, מתרחש בשמורה אינדיאנית מבודדת ומושלגת בויומינג. בתפקידים הראשיים מככבים ג'רמי רנר ואליזבת אולסן. הסרט עוסק בחקירת מותה של צעירה אינדיאנית, תוך התמקדות בקשיי החיים בשמורות ובמערכות היחסים המורכבות בין האוכלוסייה הילידית לרשויות החוק.
הסרט הוקרן בבכורה בפסטיבל סאנדנס 2017 ויצא לאקרנים בארצות הברית ב-4 באוגוסט 2017. הוא זכה לביקורות חיוביות מהמבקרים וזכה להצלחה בקופות כשהכניס 45 מיליון דולר מול תקציב של 11 מיליון דולר. הוא יצא לאקרנים בקולנוע על ידי חברת ויינשטיין (TWC), אך באוקטובר 2017, בעקבות הדיווח על האשמות רבות על התעללות מינית נגד הארווי ויינשטיין, זכויות ההפצה של הסרט עבור מדיה ביתית נרכשו על ידי Lionsgate.
הסרט זכה לשבחים על האווירה, המשחק והבימוי, ואף הוקרן בפסטיבל הקולנוע ירושלים.
עלילה

קורי למברט (ג'רמי רנר) הוא צייד מקצועי העובד בשירות מחלקת חיות הבר, המוצא גופה של צעירה אינדיאנית בשמורת "רוחות קרות" המושלגת. סוכנת ה-FBI ג'יין באנר (אליזבת אולסן) נשלחת לחקור את המקרה, אך בהיותה חסרת ניסיון ואינה מוכנה לתנאי הקור הקיצוניים, היא נעזרת בקורי. יחד, הם מנסים לפענח את נסיבות מותה של הצעירה, תוך התמודדות עם תנאי השטח הקשים, חשדנות התושבים המקומיים, וגילוי אמיתות כואבות על החיים בשמורה.
צוות השחקנים

ג'רמי רנר – קורי למברט, צייד מקצועי ואב שכול.
אליזבת אולסן – ג'יין באנר, סוכנת FBI צעירה וחסרת ניסיון.
גיל בירמינגהם – מרטין הנסון, אביה של הנערה המנוחה.
גראהם גרין – בן, השריף המקומי של השמורה.
ג'וליה ג'ונס – וילמה למברט, אשתו לשעבר של קורי ואמם של ילדיהם.
ביקורות

הסרט רוחות קרות זכה לביקורות חיוביות עם יציאתו. באתר Rotten Tomatoes הוא מחזיק בציון של 87%, המבוסס על 238 ביקורות, עם הקונצנזוס: "סרט מתח אפקטיבי המשלב בין עלילה מרתקת, אווירה קודרת והופעות משחק חזקות." באתר Metacritic הסרט קיבל ציון של 73 מתוך 100, המבוסס על 44 ביקורות, המעיד על ביקורות חיוביות.
שמוליק דובדבני מאתר ynet כתב: "הבימוי הנהדר של טיילור שרידן ב'רוחות קרות' מחפה על תסריט שטחי. אומנם הסרט מנסה למתוח ביקורת על היחסים שבין האוכלוסייה האינדיאנית הנחשלת לבין רשויות החוק האמריקניות – אך בסופו של דבר הוא מתעסק בבעיותיו המוכרות של האדם הלבן המיוסר."
אורון שמיר מהארץ ציין: "התסריטאי של "סיקאריו" ו"באש ובמים" התיישב על כיסא הבמאי וייצר דרמת מתח משובחת. ג'רמי רנר ואליזבת' אולסון המצוינים עוזרים לו להפוך את הסרט למערבון קלאסי הכי לא קלאסי שיש"
תומר קמרלינג מאתר מאקו הוסיף: "אנחנו לא בטוחים אם זה טעם רע או פשוט בוסריותו של טיילור שרידן בסרטו הראשון כבמאי, אבל 'רוחות קרות' הצליח להיות אכזבה מהדהדת במשך 111 דקותיו."